Orkdal prestegård

Orkdal prestegård eller Grøtte gård (gnr. 32) ligger like sørvest for Orkdal kirke på Fannrem. Både prestegården og kirkestedet har røtter tilbake til middelalderen, og gården ble fra gammelt av kalt Gryting. Hovedbygningen er en laftet trønderlån fra 1854 i to etasjer. Denne og to stabbur fra første halvdel av 1800-tallet er fredet. Prestegårdstunet ligger i umiddelbar nærhet til kirken og er regnet for å ha høy verdi som kirkelig kulturminne. Referanser Litteratur Gunnar Birkeland og Sigrunn Nerdal, red. (2015). «368 Orkdal prestegard». Prestegårder i Norge – et utvalg. Opplysningsvesenets fond. s. 277–278. Arkivert fra originalen 1. september 2019. Besøkt 17. januar 2021. Eksterne lenker (no) Opplysningsvesenets fond: Orkdal prestebolig, Grøtte Arkivert 24. januar 2021 hos Wayback Machine. (no) «Orkdal prestegård». Kulturminnesøk. Riksantikvaren – Direktoratet for kulturminneforvaltning.